অ্যান্টিবডি
বি-কোষ থেকে ক্ষরিত অ্যান্টিবডি বা প্রতিবস্তুগুলি রক্তপ্রবাহের মাধ্যমে দেহের সর্বত্র ছড়িয়ে পড়ে এবং যে প্রতি-উদ্দীপকটি অনাক্রম্যতন্ত্রের প্রতিক্রিয়ার মূল উদ্দীপক হিসেবে কাজ করেছিল, সেটির অভিন্ন রূপবিশিষ্ট অন্য সমস্ত প্রতি-উদ্দীপককে আক্রমণ করে ও ধ্বংস করে।
প্রদাহ
আঘাতের জবাবে প্রাণীদেহের স্বতঃস্ফুর্ত প্রতিক্রিয়ার নাম প্রদাহ। পুড়লে, কাটলে, ছড়লে, থ্যাতলালে প্রদাহ যেমন হতে পারে তেমনি পারে অত্যধিক শীত, গরম ও বিকিরণের ফলে। বিভিন্ন ধরনের রাসায়নিক পদার্থও কোষকলাকে আহত করতে পারে, যেমন ক্ষার, অম্ল, ফেনল মারকিউরিক ক্লোরাইড। প্রদাহ হতে পারে জীবাণু ভাইরাস প্রটোজয়া দ্বারা সংক্রমণের ফলে, কৃমি অধ্যুষণের ফলে, অ্যালার্জির ফলে এবং কয়েক ধরনের স্ব-অনাক্রম্য রোগে। কোষকলা মরে গেলেও প্রদাহ হয় চারপাশে।